stanford-oval/wikipedia huggingface dataset:
Charlotte Despard
Toiminta Englannissa

Despard ryhtyi aviomiehensä kannustamana kirjailijaksi ja julkaisi vuosina 1874–1890 kymmenen romaania, joista ensimmäinen oli Chaste as ice, pure as snow. Pääosa romaaneista oli romanttisia rakkaustarinoita, mutta köyhästä tehdastyöläisestä kertova A voice from the dim millions (1884) herätti huomiota yhteiskunnallisella radikalismillaan. Jäätyään leskeksi Despard muutti Lontoon köyhään Battersean työläiskaupunginosaan, jossa hän alkoi harjoittaa hyväntekeväisyyttä perustamalla äitiysklinikoita, poikakerhoja ja työttömien kansankeittiön. Hänet valittiin vuonna 1894 Lontoon Lambethin paikalliseen köyhäinhoitolautakuntaan (poor law board). Tavattuaan Edward Avelingin ja Eleanor Marxin Despard alkoi kannattaa sosialismia ja liittyi varhaiseen sosialistiseen puolueeseen Social Democratic Federationiin sekä sittemmin Independent Labour Partyyn.
Despard kääntyi vuonna 1898 protestantista katoliseksi. Hän oli kiinnostunut myös teosofiasta, buddhalaisuudesta ja spiritualismista. Lisäksi hän ryhtyi kasvissyöjäksi.
Despard kuului naisten äänioikeutta vaatineeseen National Union of Women’s Suffrage Societies -järjestöön, josta hän siirtyi vuonna 1906 radikaalimpaan Women’s Social and Political Unioniin (WSPU) ja toimi jonkin aikaa sen sihteerinä. Hänet pidätettiin lokakuussa 1906 WSPU:n mielensoituksessa parlamenttitalolla, ja hän joutui seuraavana vuonna viettämään kolme viikkoa Hollowayn naisvankilassa. Despard oli tyytymätön Emmeline Pankhurstin ja tämän perheen itsevaltaiseen tapaan johtaa WSPU:ta, joten hän jätti järjestön ja osallistui lokakuussa 1907 samoja tavoitteita ajaneen Women’s Freedom Leaguen (WFL) perustamiseen. Despard toimi WFL:n puheenjohtajana ja ohjasi sitä käyttämään väkivallattomia poliittisia painostuskeinoja kuten verojen maksamisesta pidättäytymistä. Hän kirjoitti useita pamfletteja naisasiakysymyksestä sekä artikkeleita järjestönsä lehteen The Voteen.
Ensimmäisen maailmansodan aikana Despard kannatti pasifismia ja liittyi Naisten kansainväliseen rauhan ja vapauden liittoon. Hänen veljensä John oli samaan aikaan brittijoukkojen ylipäällikkönä Ranskassa. Naisten saatua äänioikeuden vuonna 1918 Despard erosi WFL:n johdosta. Hän oli saman vuoden parlamenttivaaleissa työväenpuolueen ehdokkaana Batterseassa mutta ei tullut valituksi.
Toiminta Irlannissa

Despard oli kiinnostunut Irlannin asioista. Irlannin itsenäisyyssodan aikana hän ryhtyi tukemaan itsenäisyysmielistä Sinn Féin -puoluetta, vaikka hänen veljensä oli samaan aikaan Irlannin lordiluutnanttina johtamassa taistelua separatisteja vastaan. Vuonna 1921 Despard ja Maud Gonne kiersivät lounais-Irlannissa keräämässä tietoja brittihalinnon värväämien Black and Tans -apupoliisivoimien väkivaltaisuuksista. Saman vuoden lopulla Despard muutti asumaan Dubliniin Irlantiin. Irlannin sisällissodan aikana hän perusti Gonnen kanssa vangittuja kapinallisia ja näiden perheitä tukeneen Women’s Prisoners’ Defence Leaguen ja toimi sen puheenjohtajana, kunnes Irlannin viranomaiset kielsivät järjestön tammikuussa 1923. Tarjotakseen työpaikkoja sisällissodan hävinneille kapinallisille Despard perusti vuonna 1924 kannattamattomaksi osoittautuneen hillotehtaan.
Despard kuului vuonna 1926 perustetun kommunistisen Irlannin työväenpuolueen (Irish Workers’ Party) johtoon ja rahoitti sitä. Hän oli myös ”Neuvosto-Venäjän ystävät” -nimisen järjestön sihteeri ja vieraili vuonna 1930 Neuvostoliitossa, jonka saavutuksista hän oli hyvin vaikuttunut. Sen jälkeen hän liittyi myös Ison-Britannian kommunistiseen puolueeseen. Toisaalta vuoden 1932 Irlannin parlamenttivaaleissa Despard tuki maltillista tasavaltalaista Éamon de Valeraa. Petyttyään Irlannin politiikkaan Despard muutti vuonna 1934 Pohjois-Irlantiin, ensin Belfastiin ja seuraavana vuonna Antrimin Whiteheadiin. Hän kuoli 95-vuotiaana sairaalassa kaaduttuaan kotonaan. Hänet haudattiin Dublinin Glasnevinin hautausmaalle.
Teoksia

Chaste as Ice, Pure as Snow (1874)
A Modern Iago (1879)
A voice from the dim millions (1884)
The Rajah’s Heir (1890)
Outlawed (1908), Mabel Collinsin kanssa
Women in the Nation (1909)
Women in the New Era (1910)
Theosophy and the Women’s Movement (1913)
Aiheesta muualla

Kuvia tai muita tiedostoja aiheesta Charlotte Despard Wikimedia Commonsissa
DeSoton piirikunta (Louisiana)

DeSoton piirikunta (engl. DeSoto Parish, ransk. Paroisse DeSoto) on Yhdysvaltojen Louisianan osavaltiossa sijaitseva piirikunta. Sen väkiluku oli 27 436 vuonna 2018. Piirikunnan hallintokeskus on Mansfieldin kaupunki. Piirikunta on perustettu vuonna 1843.
Aiheesta muualla

Kuvia tai muita tiedostoja aiheesta DeSoton piirikunta (Louisiana) Wikimedia Commonsissa
Charlestown (Rhode Island)

Charlestown on kunta (town) Washingtonin piirikunnassa, Rhode Islandin osavaltiossa Yhdysvalloissa. Vuoden 2000 väestölaskennassa kunman asukasluku oli 7 859. Sen pinta-ala on 153,6 neliökilometriä, josta 58,1 neliökilometriä (37,68 %) on vettä. Charlestown on nimetty Englannin kuninkaan Kaarle II:n mukaan ja perustettu vuonna 1738.
Rhode Islandin osavaltio
| --- | --- |
Piirikunnat:   Bristol  Kent  Newport  Providence  Washington 
Kaupungit:   Central Falls  Cranston  East Providence  Newport  Pawtucket  Providence (pääkaupunki)  Warwick  Woonsocket 
Kunnat (town):   Barrington  Bristol  Burrillville  Charlestown  Bowers  Coventry  Cumberland  East Greenwich  Exeter  Foster  Glocester  Hopkinton  Jamestown  Johnston  Lincoln  Little Compton  Middletown  Rhode Island  New Shoreham  North Kingstown  North Providence  North Smithfield  Portsmouth  Richmond  Scituate  Smithfield  South Kingstown  Tiverton  Warren  Westerly  West Greenwich  West Warwick
City Boy

| ”City Boy” Donkeyboy |
| --- | --- | --- |

Singlen tiedot
 Albumilta: Silver Moon
 Julkaistu: 29. marraskuuta 2011
 Tuottaja(t): Simen & Espen
 Tyylilaji: Elektro-pop
 Kesto: 03.25
 Levy-yhtiö: Warner Music
Donkeyboyn muut singlet
| ”Stereolife” 2010 | ”City Boy” 2011 | ”Pull of the Eye” 2012 |
City Boy on norjalaisen Donkeyboy-yhtyeen toiselta studioalbumilta, Silver Moonilta julkaistu elektro-pop -single. Single julkaistiin 29. marraskuuta 2011. Single on yltänyt Tanskassa ja Norjassa singlelistan 1. sijalle.
Kappalelista

1. "City Boy" - 3:25
Listasijoitukset ja saavutukset > Sijoitukset

| Listat (2011) | Sija |
| --- | --- |
Tanska (Tracklisten): 1
Suomi (Suomen Virallinen Lista): 7
Norja (VG-lista): 1
Listasijoitukset ja saavutukset > Saavutukset

| Valtio | Myöntäjä | Saavutus |
| --- | --- | --- |
| Tanska | IFPI | Platinaa |
Käännös suomeksi
Christian Gourcuff

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 5. huhtikuuta 1955 (ikä 69)
Syntymäpaikka: Hanvec, Finistère, Ranska
Pelipaikka: keskikenttäpelaaja
Seura
Seura: avoin
Tehtävä: päävalmentaja
Seurat
| Vuodet | Seura | O | (M) |
| 1972–1974 |  Stade Rennais |  |  |
| 1974–1978 |  US Bérne |  |  |
| 1978–1980 |  Guingamp |  |  |
| 1980–1981 |  FC Rouen |  |  |
| 1981–1982 |  La Chaux-de-Fonds |  |  |
| 1982–1986 |  FC Lorient |  |  |
| 1986–1989 |  Le Mans |  |  |
| 1989 |  Montreal Supra |  |  |
Valmennusura
1982–1986:  FC Lorient
1986–1989:  Le Mans
1989–1991:  US Pont-l'Abbé
1991–2001:  FC Lorient
2001–2002:  Stade Rennais
2002–2003:  Al-Ittihad
2003–2014:  FC Lorient
2014–2016:  Algeria
2016–2017:  Stade Rennais
2018–2019:  Al-Gharrafa
2019–2020:  FC Nantes

Christian Gourcuff (s. 5. huhtikuuta 1955 Hanvec, Ranska) on ranskalainen jalkapallovalmentaja ja entinen pelaaja.
Hänen poikansa Yoann on myös jalkapalloilija.
Meriitit

Afrikan mestaruuskilpailut
Puolivälierät: 2015
Ligue 2
Hopeaa (2): 1998, 2001
Pronssia: 2006
National: 1995
Qatarin mestaruushopeaa: 2003
Qatarin cup-hopeaa: 2003
Aiheesta muualla

Kuvia tai muita tiedostoja aiheesta Christian Gourcuff Wikimedia Commonsissa
| 0 | 1 | 2 |
| --- | --- | --- |
| Edeltäjä: Paul Le Guen Rolland Courbis | Stade Rennais'n päävalmentaja 2001–2002 2016–11/2017 | Seuraaja: Philippe Bergeroo Sabri Lamouchi |
| 0 | 1 | 2 |
| --- | --- | --- |
| Edeltäjä: Louis Lagadec Patrick Le Pollotec Yvon Pouliquen | FC Lorientin päävalmentaja 1982–1986 1991–2001 2003–2014 | Seuraaja: Michel Le Calloch Ángel Marcos Sylvain Ripoll |
| 0 | 1 | 2 |
| --- | --- | --- |
| Edeltäjä: Vahid Halilhodžić | Algerian jalkapallomaajoukkueen päävalmentaja 7/2014–4/2016 | Seuraaja: Milovan Rajevac |
| 0 | 1 | 2 |
| --- | --- | --- |
| Edeltäjä: Vahid Halilhodžić | FC Nantesin päävalmentaja 2019–12/2020 | Seuraaja: Raymond Domenech |
Algerian joukkue – Jalkapallon AM-kilpailut 2015
1 Doukha |
2 Bougherra |
3 Ghoulam |
4 Cadamuro |
5 Halliche |
6 Mesbah |
7 Mahrez |
8 Lacen |
9 Belfodil |
10 Feghouli |
11 Brahimi |
12 Medjani |
13 Slimani |
14 Bentaleb |
15 Soudani |
16 Si Mohamed |
17 Kadir |
18 Djabou |
19 Taïder |
20 Mandi |
21 Kashi |
22 Zeffane |
23 M'Bolhi |
Valmentaja Gourcuff
City Airline

| City Airline |
| --- | --- |
 IATA: CF  –  ICAO: SDR 
Kutsukoodi:  SWEDESTAR
Perustettu:  1997
Lakkautettu:  2011
Laivaston koko:  5 (+2)
Kohteiden määrä:  13
Solmukohdat:  Göteborg-Landvetter (GOT/ESGG)
Emoyhtiö:  Janus AB
Kotipaikka:   Göteborg, Ruotsi
Kanta-asiakasohjelma:  EuroBonus
Yhtiön sivut:  www.cityairline.com
City Airlinen Embraer ERJ-145.
City Airline (IATA: CF, ICAO: SDR) oli ruotsalainen lentoyhtiö, jonka pääkonttori sijaitsi Göteborgissa. Yhtiö oli perustettu vuonna 1997, mutta se aloitti toimintansa vasta 10. syyskuuta 2001.
Huhtikuussa 2011 ilmoitettiin, että City Airline siirtyy toisen ruotsalaisen lentoyhtiön Skywaysin omistukseen. 29. marraskuuta 2011 lähtien City Airline operoi kaikki lentonsa Skywaysin nimellä. Skyways ja City Airline hakeutuivat konkurssiin toukokuussa 2012.
Kohteet

Espanja
Alicante - Alicanten lentoasema [30.3.2010 alkaen]
Barcelona - Barcelonan lentoasema [1.4.2010 alkaen]
Málaga - Malagan lentoasema [29.3.2010 alkaen]
Palma de Mallorca - Palma de Mallorcan lentoasema [3.4.2010 alkaen]
Italia
Milano - Malpensan kansainvälinen lentoasema [15.4.2010 alkaen]
Rooma - Leonardo da Vincin lentoasema [1.4.2010 alkaen]
Kreikka
Ateena - Ateenan kansainvälinen lentoasema [24.4.2010 alkaen]
Ranska
Lyon - Saint-Exupéryn kansainvälinen lentoasema
Nizza - Côte d'Azurin kansainvälinen lentoasema
Ruotsi
Göteborg - Landvetterin lentoasema tukikohta
Luulaja - Luulajan lentoasema
Östersund - Östersundin lentoasema [kausittainen]
Sundsvall - Sundsvall-Härnösandin lentoasema
Visby - Visbyn lentoasema [kausittainen]
Suomi
Helsinki - Helsinki-Vantaan lentoasema
Sveitsi
Zürich - Zürichin lentoasema
Tšekki
Praha - Ruzyněn lentoasema
Viro
Tallinna - Tallinnan lentoasema
Yhdistynyt kuningaskunta
Birmingham - Birminghamin lentoasema
Manchester - Manchesterin lentoasema
Laivasto

Heinäkuussa 2011:
2 Embraer ERJ 135
7 Embraer ERJ 145
3 McDonnell Douglas MD-87
Aiheesta muualla

City Airline (ruotsiksi, englanniksi, ranskaksi)
Conflict: Desert Storm II

| Conflict: Desert Storm II |
| --- | --- |

Kehittäjä:  Pivotal Games
Julkaisija:  SCi Gotham Games
Pelisarja:  Conflict
Julkaistu:  19. syyskuuta 2003 EU 19. syyskuuta 2003  NA 8. lokakuuta 2003 GameCube NA 6. tammikuuta 2004 EU 6. helmikuuta 2004 
Lajityyppi:  yksinpeli, kaksinpeli
Pelimuoto:  taktinen ammuntapeli
Ikäluokitus:  PEGI: 16+
Alusta:  Microsoft Windows, PlayStation 2, Xbox, Nintendo GameCube
Jakelumuoto:  DVD
Lisää peliartikkeleitaVideopelien teemasivulla
Infobox OK  : 
Conflict: Desert Storm II (myös nimellä Conflict: Desert Storm II: Back to Baghdad) on Pivotal Gamesin kehittämä sekä SCi:n ja Gotham Gamesin vuonna 2003 julkaisema kolmannen persoonan ammuntapeli.
Peli on jatkoa Conflict: Desert Stormille, ja tälläkin kertaa peli perustuu Lähi-itään Persianlahden sodan aikaan. Historiaa ei silti liiemmin noudateta, vaan pelintekijät ovat ottaneet taiteellisia vapauksia. Pelissä pelataan neljällä kommandolla, joilla suoritetaan useita tehtäviä pelin aikana.
Tarina > Hahmot

Bradley: tiimin johtaja, joka käyttää pääasiassa rynnäkkökivääriä
Foley: joukkueen tarkka-ampuja.
Connors: erikoistunut raskaisiin aseisiin ja käyttääkin usein pikakivääriä ja sinkoa.
Jones: joukkueen pioneeri jonka aseena on yleensä konepistooli tai vastaava kevyt ase.
Culbert Olson

Culbert Olson vuonna 1942.
Culbert Levy Olson (7. marraskuuta 1876 Utah – 13. huhtikuuta 1962 Los Angeles, Kalifornia) oli yhdysvaltalainen demokraattipoliitikko ja Kalifornian 29. kuvernööri vuosina 1939–1943.
Olson syntyi Utah’ssa Daniel Olsonin ja Delilah Kingin pojaksi. Vanhemmat olivat mormoneja, mutta poika oli 10-vuotiaasta saakka uskonnolliselta kannaltaan ateisti. Hän opiskeli lakia ja journalismia, mutta kiinnostui jo varhain lisäksi politiikasta.
Olson aloitti vuonna 1901 työnsä juristina Salt Lake Cityssä. Hän tuli valituksi osavaltion senaattiin 1916. Hän ei ollut ehdolla uudelle kaudelle vuonna 1920, vaan siirtyi Los Angelesiin. Kalifornian osavaltion senaatissa istuessaan hän tuki Franklin D. Rooseveltia ja tämän New Deal -politiikkaa; vuonna 1938 hän voitti kuvernöörinvaaleissa Frank Merriamin. Näin hän aloitti kautensa osavaltion ensimmäisenä demokraattikuvernöörinä vuosikymmeniin.
Kuvernöörinviran jätettyään Olson jatkoi lakiuraansa. Hänestä tuli vuonna 1956 United Secularists of American puheenjohtaja, ja hän kuoli Los Angelesissa 1962. Hänet on haudattu Glendalen Forest Lawn Memorial Parkiin.
Daigo Kobayashi

| 0 | 1 | 2 |
| --- | --- | --- |

Henkilötiedot
Syntymäaika: 19. helmikuuta 1983 (ikä 41)
Syntymäpaikka: Shizuoka, Japani
Pelipaikka: Keskikenttäpelaaja
Seura
Seura: Vancouver Whitecaps
Seurat
| Vuodet | Seura | O (M) |
| 2001-2005 2006-2008 2009 2010 2011-2012 2013- | Tokyo Verdy Omiya Ardija Stabæk Iraklis Thessaloniki Shimizu S-Pulse Vancouver Whitecaps |  |
Maajoukkue
| 2006 | Japani | 1 (0) |
Daigo Kobayashi (s. 19. helmikuuta 1983 Shizuoka, Japani) on japanilainen jalkapalloilija.
Jalkapallomaajoukkue

Hän edusti Japanin maajoukkuetta vuosina 2006.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 2006 | 1 | 0 |
| Yhteensä | 1 | 0 |
Aiheesta muualla

National Football Teams
Japan National Football Team Database
Conrad Leonard

George Conrad Leonard (10. lokakuuta 1898 – 19. huhtikuuta 2003) oli brittiläinen säveltäjä ja pianisti.
Leonard opiskeli Guildhall School of Music and Dramassa. Hän esiintyi 1930-luvulta alkaen muun muassa Fred Astairen, Cole Porterin ja Gracie Fieldsin kanssa. Hän kirjoitti yli 400 balladia, kuten "My Love Is Only For You" (1946) ja "I Heard A Robin Singing" (1948).
Leonard toimi vuoteen 1969 saakka sovittajana musiikkiyhtiössä. Hän jatkoi esiintyvän muusikon uraansa yli 100-vuotiaaksi. Hän sai British Academy of Composers and Songwriters Golden Badge -palkinnon vuonna 1999 ja kuoli 104-vuotiaana vuonna 2003.
Cascais

| Cascais |
| --- | --- |
 Ilmakuva Cascaista
 lippu:  vaakuna
 Cascais Portugalin kartalla
Valtio:  Portugali
Alue:  Lissabon
Ala-alue:  Suur-Lissabon
Piiri:  Lissabon
Hallinto:  
 – Asutustyyppi:  Kunta
 – Pormestari:  Carlos Carreiras
Pinta-ala:  
 – Kokonaispinta-ala:  97,4 km²
Väkiluku (2011):  206 479
 
 www.cm-cascais.pt 
Infobox OKVirheellinen NIMI-arvo: 
Cascais on kunta Portugalissa. Se sijaitsee Atlantin valtameren rannikolla Lissabonin piirissä Sintravuorten eteläpuolella. Lissabon on Cascaista 30 kilometriä itään. Sen pinta-ala on 97,40 km² ja väkiluku noin 206 000. Cascais on suosittu turistikohde ja Portugalin vauraimpia kuntia. Cascaisin nykyinen pormestari on Carlos Carreiras.
Historia

Cascaissa on ollut ihmisasutusta paleoliittiseltä kaudelta asti. Sen jälkeen alueella vaikuttivat roomalaiset ja arabit. Keskiajalla Cascais oli pieni mutta vauras kalastajakylä. Vuonna 1364 Cascais erotettiin Sintrasta omaksi kunnakseen. Cascais sijaitsi strategisesti merkittävällä paikalla Lissaboniin nähden ja kaupunkiin rakennettiin linnoituksia torjumaan hyökkäyksiä mereltä päin. Espanjalaiset ja myöhemmin englantilaiset kuitenkin onnistuivat valloittamaan ja ryöstämään Cascaisin. Lissabonin maanjäristyksessä Cascais tuhoutui lähes kokonaan. 1800-luvun alussa Cascais oli rappiotilassa. Teiden rakentaminen Sintraan ja Oeirakseen elvytti kaupunkia. Uuteen kukoistukseen Cascais nousi kuitenkin vuonna 1870, kun Portugalin kuningas alkoi viettämään lomansa Cascaissa. Kuninkaan lomanvietto houkutteli paikalle myös aristokraatit ja muun yläluokan. Seuraelämä vilkastui, ja kaupunkiin rakennettiin hotelleja ja ravintoloita. Turismin kasvusta hyötyi myös Estoril, jonne rakennettiin vuonna 1916 kasino. 1930-luvulta alkaen Cascaisin alue houkutteli maanpakoon lähteneitä kuninkaallisia.
Talous

Cascaisin taloudelle turismi on tärkeä tulonlähde. Kaupunki on Portugalin suosituimpia lomakohteita, ja siellä on lukuisia hotelleja, golfkenttiä ja kasino Estorilissa. Cascaissa harjoitetaan myös kalastusta.
Liikenne

Cascais sijaitsee 35 kilometrin päässä Lissabonin lentokentältä. Lissaboniin on niin moottoritieyhteys kuin noin 40 minuuttia kestävä junayhteys.
Freguesiat

Alcabideche
Carcavelos
Cascais
Estoril
Parede
São Domingos de Rana
Aiheesta muualla

Kuvia tai muita tiedostoja aiheesta Cascais Wikimedia Commonsissa
Viralliset sivut (portugaliksi)
Lissabonin piirin kunnat
Alenquer
Amadora
Arruda dos Vinhos
Azambuja
Cadaval
Cascais
Lissabon
Loures
Lourinhã
Mafra
Odivelas
Oeiras
Sintra
Sobral de Monte Agraço
Torres Vedras
Vila Franca de Xira
Confidence

| Confidence |
| --- | --- |

Ohjaaja:  James Foley
Käsikirjoittaja:  Doug Jung
Tuottaja:   Christophe Beck  Dave Crawford 
Säveltäjä:  Christophe Beck
Kuvaaja:  Juan Ruiz Anchía
Leikkaaja:  Stuart Levy
Pääosat:   Edward Burns  Rachel Weisz  Andy García 
Valmistustiedot
Valmistusmaa:  Yhdysvallat
Tuotantoyhtiö:   Christophe Beck  Dave Crawford 
Levittäjä:  Lionsgate Netflix
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Confidence on vuonna 2003 ensi-iltansa saanut yhdysvaltalainen rikoselokuva, jonka on ohjannut James Foley.
Roolit

| 0 | 1 | 2 |
| --- | --- | --- |
|  Edward Burns   | … |   Jake Vig   |
|  Rachel Weisz   | … |   Lilly   |
|  Paul Giamatti   | … |   Gordo   |
|  Brian Van Holt   | … |   Miles   |
|  Franky G   | … |   Lupus   |
|  Luis Guzmán   | … |   konstaapeli Omar Manzano   |
|  Donal Logue   | … |   konstaapeli Lloyd Whitworth   |
|  Andy García   | … |   Gunther Butan   |
|  Dustin Hoffman   | … |   Winston ”The King” King   |
|  Morris Chestnut   | … |   Travis   |
|  Louis Lombardi   | … |   Alphonse ”Big Al” Moorley   |
|  John Carroll Lynch   | … |   Leon Ashby   |
|  Robert Forster   | … |   Morgan Price   |
|  Leland Orser   | … |   Lionel Dolby   |
Constantine (täsmennyssivu)

Constantine voi viitata seuraaviin:
Constantine, kaupunki Algeriassa
John Constantine, Hellblazer-sarjakuvan päähahmo
Constantine, Francis Lawrencen ohjaama toiminta- ja kauhuelokuva vuodelta 2005
Constantine, edellä mainittuun elokuvaan perustuva videopeli
Constantine, suomalainen progressiivista metallia soittava yhtye
sukunimenä:
Eddie Constantine (1917–1993), näyttelijä
George Constantine (1918–1968), yhdysvaltalainen F1-kuljettaja
Jimi Constantine (s. 1981), suomalainen muusikko
Michael Constantine (1927–2021), yhdysvaltalainen näyttelijä.
Charley Boorman

Charley Boorman
Charley Boorman (s. 23. huhtikuuta 1966 Wimbledon, Lontoo) on englantilainen näyttelijä. Hän on Christel Krusen ja ohjaaja John Boormanin poika. Boormanilla on vaimonsa Olivian kanssa kaksi tytärtä. Hänellä on myös kaksi siskoa. Hänen kolmas siskonsa, Telsche, kuoli munasarjasyöpään vuonna 1997.
Isänsä ansiosta Boorman pääsi jo nuorena mukaan elokuvateollisuuteen, ja hän esiintyi ensimmäisen kerran vuonna 1972 elokuvassa Syvä joki ja seuraavan kerran nuorena Mordredina elokuvassa Excalibur – sankarin miekka vuonna 1981. Tämän jälkeen hän on esiintynyt muun muassa vuoden 1997 Käärmeen suudelmassa, jonka kuvauksissa tapasi nykyisen parhaan[lähde? ] ystävänsä, Ewan McGregorin. Ewan ja Charley päättivät tehdä moottoripyöräretken maailman ympäri ja siitä tehtiin dokumenttisarja Tien päällä Ewan McGregor (Long Way Round). Jatko-osa nimeltä Long Way Down valmistui 2007, ja siinä he ajavat  John o' Groatsista Kapkaupunkiin. Charley otti osaa myös Dakar-ralliin vuonna 2005 ja teki tästä dokumenttisarjan Race To Dakar. Vuonna 2008 hän puolestaan oli luomassa Ireland To Sydney By Any Means -sarjaa, jossa hän reissasi Irlannista Australiaan mitä erilaisimmilla kulkuvälineillä.
Aiheesta muualla

Charley Boorman Internet Movie Databasessa. (englanniksi)
Centrosaurus

| Centrosaurus |
| --- | --- |
 Centrosauruksen kallo museossa Melbournessa, Australiassa.
 Myöhäisliitukausi 80–73 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Cerapoda
Osalahko::  †Ceratopsia
Heimo::  †Ceratopsidae
Alaheimo::  †Centrosaurinae
Suku::  †Centrosaurus  Lambe, 1904
Synonyymit
 Brachyceratops dawsoni Lambe, 1902  Centrosaurus cutleri Brown, 1917  Centrosaurus dawsoni Lambe, 1902  Centrosaurus flexus Brown, 1914  Centrosaurus longirostris Sternberg, 1940  Monoclonius cutleri Brown, 1917  Monoclonius dawsoni Lambe, 1902  Monoclonius flexus Brown, 1914  Monoclonius inflexus Brown, 1914  Monoclonius longirostris Sternberg, 1940 
Lajit
 †C. apertus (tyyppilaji)  †C. brinkmani 
Katso myös
   Centrosaurus Wikispeciesissä   Centrosaurus Commonsissa 
Infobox OKNimi-testi OK: 
Centrosaurus-yksilön (entisen Monoclonius cutlerin) ihon painauma.
Centrosaurus (nimen merkitys: "teräväkärkinen lisko") oli ceratopseihin kuulunut kasvinsyöjädinosaurussuku. Se eli 80–73 miljoonaa vuotta sitten myöhäisliitukaudella Campania-vaiheella. Centrosauruksen fossiileja on löydetty Albertasta, Kanadasta.
Nimi

Centrosaurus tarkoittaa "teräväkärkistä liskoa". Nimi tulee kreikan kielen sanoista "kentron" (kärki tai piikki) ja "sauros" (lisko). Nimi on annettu sen kaulurin päällä olleista, koukun muotoisista piikeistä.
Nimistön sääntöjen väärinymmärryksestä johtuen Kentrosauruksen nimeen laitettiin ylimääräinen liite "ur" vuonna 1916, jolloin dinosauruksen nimeksi tuli Kentrurosaurus. Lähes samanaikaisesti dinosaurus nimettiin uudelleen, ja uudeksi nimeksi annettiin Doryphorosaurus. Syntynyt paniikki oli aiheeton, sillä vaikka Centrosauruksen ja Kentrosauruksen nimet tarkoittavat samaa, ne alkavat eri alkukirjaimilla, mikä on tarpeeksi tekemään näistä nimistä erilliset. Lisäksi nimet lausutaan eri tavalla: Kentrosaurus alkaa kovalla K:lla ja Centrosaurus pehmeällä C:llä, joka lausutaan 'see'.
Koko ja ulkonäkö

Centrosauruksen pituus oli kuusi metriä, korkeus lonkan kohdalta kaksi metriä ja paino arviolta 2,3 tonnia. Vaikka Centrosaurus ei ollut suuri ceratopsianiksi, se ei ollut myöskään pieni.
Centrosauruksen pään päällä oli suuri kauluri, ja kuonon päässä oli yksi, suuri sarvi. Kuten muut ceratopsianit, Centrosaurus käytti sarveaan ja kauluriaan luultavasti kahteen tarkoitukseen: kauluria seksuaalisena näyttönä ja mahdollisesti lämmönhaihdutustapana, ja sarvea muiden aikuisten Centrosaurusten puskemiseen kiima-aikana ja raptoreiden sekä tyrannosaurien pelotteluun.
Centrosauruksen kaulurin reunoilla oli useita luisia ulkonemia. Silmien yläpuolella oli suojana pari pientä sarvea. Kaulurin huipulla oli kaksi alaspäin suuntautunutta, koukun muotoista sarvea. Niiden kehittyneisyys riippui lajista. C. apartuksella ne olivat korostuneemmat kuin C. brinkmanilla. Kuonon päässä ollut suuri sarvi ulottui ylöspäin, ja se kaartui joko eteenpäin tai taaksepäin, mikä saattoi olla lajin merkki.